HMPRO วอลุ่มหนา-บวกเกือบ 3% โบรกฯชี้กำไร Q2/61 โตสดใสแนะซื้อเป้า 15.50 บ.
HMPRO วอลุ่มหนา-บวกเกือบ 3% โบรกฯชี้กำไร Q2/61 โตสดใสแนะซื้อเป้า 15.50 บ.โดย ณ เวลา 11.11 น. อยู่ที่ระดับ 14.40 บาท บวก 0.40 บาท หรือ 2.86% ด้วยมูลค่าซื้อขาย 373.17 ล้านบาท
10 ก.ค. 2561

ผู้สื่อข่าวรายงานว่า บริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 11.11 น. อยู่ที่ระดับ 14.40 บาท บวก 0.40 บาท หรือ 2.86% ด้วยมูลค่าซื้อขาย 373.17 ล้านบาท

บล.เออีซี ระบุว่า หุ้น Domestic Play ที่คาดช่วงไตรมาส 2/61 กำไรยังมีแนวโน้มโตดี เทียบช่วงเดียวกันของปีก่อน : CPALL, BJC, MC, HMPRO, BDMS, JKN, LH, SPALI
บล.ฟินันเซีย ไซรัส ระบุว่า HMPRO แนะนำซื้อ ราคาเป้าหมาย 15.50 บาท คาดกำไรสุทธิไตรมาส 2/61 อยู่ที่ 1,315 ล้านบาท (+5.4% เทียบไตรมาสก่อนหน้า, +16.3% เทียบช่วงเดียวกันของปีก่อน) ดีกว่ากลุ่มที่กำไรจะอ่อนตัวเล็กน้อย เทียบไตรมาสก่อนหน้า จาก SSSG ที่คาดเป็นบวก 3% เทียบช่วงเดียวกันของปีก่อนและอัตรากำไรขั้นต้นที่มีแนวโน้มเพิ่มขึ้นจากสินค้า House Brand ที่ขายดีต่อเนื่อง
แนวโน้มกำไรจะเร่งตัวขึ้นอีกในไตรมาส 4/61 เพราะเป็น High Season และมีการขยายสาขาในประเทศ อีกทั้งยังมีการจัดงาน Hmpro Expo ครั้งที่ 2 ของปี คาดกำไรปีนี้ +20% เทียบช่วงเดียวกันของปีก่อนอยู่ที่ 5.9 พันลบ.